title: Директива на Съвета от 18 юни 1991 година относно контрола на придобиването и притежаването на оръжие

text:
               13/ 10

               BG

               Официален вестник на Европейския съюз

               233

         31991L0477

               L 256/51

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 18 юни 1991 година
   относно контрола на придобиването и притежаването на оръжие
   (91/477/EИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 100а от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3)

   като има предвид, че член 8а от Договора предвижда вътрешният пазар да бъде изграден най-късно до 31 декември 1992 г.; като има предвид, че вътрешният пазар обхваща пространство без вътрешни граници, в което свободното движение на стоки, хора, услуги и капитали се осигурява съгласно разпоредбите на договора;
   като има предвид, че по време на заседанието си, проведено във Фонтенбло на 25 и 26 юни 1984 г., Европейският съвет определи изрично като своя цел премахването на всички полицейски и митнически формалности на вътрешните граници на Общността;
   като има предвид, че пълното премахване на проверките и формалностите по вътрешните граници на Общността предполага, че трябва да бъдат изпълнени някои основни условия; като има предвид, че Комисията посочва в своята „Бяла книга — Завършване на изграждането на вътрешния пазар“, че премахването на проверките на безопасността на превозваните предмети и хора предполага също сближаване на законодателствата относно оръжията;
   като има предвид, че премахването на проверките по вътрешните граници на Общността относно притежаването на оръжие налага необходимостта от ефикасно законодателство, което да позволява контрола във вътрешността на държавите-членки върху придобиването и притежаването на огнестрелно оръжие и върху пренасянето му в друга държава-членка; като има предвид, че поради това системните проверки по вътрешните граници на Общността трябва да се премахнат;
   като има предвид, че това законодателство ще породи по-голямо взаимно доверие между държавите-членки в областта на опазването на безопасността на лицата, доколкото тя е залегнала в частично хармонизираните законодателства; като има предвид, че за тази цел следва да се предвидят категории огнестрелни оръжия, чието придобиване и притежание от частни лица да бъде или забранено или да подлежи на разрешителен режим или на деклариране;
   като има предвид, че е нужно да се забрани по принцип преминаването от една държава-членка в друга с притежавано оръжие и че може да има изключение, само ако се прилага процедура, която позволява на държавите-членки да бъдат информирани за внасянето на огнестрелно оръжие на тяхна територия;
   като има предвид, че въпреки това трябва да бъдат приети по-гъвкави правила по отношение на лова и на спортните състезания, за да не се възпрепятства повече от необходимото свободното движение на хората;
   като има предвид, че директивата не засяга правата на държавите-членки да вземат мерки за предотвратяване на незаконния трафик на оръжия,
   ПРИЕ НАСТОЯЩАТА ДИРЕКТИВА:
   ГЛАВА 1
   Приложно поле
   Член 1
   1.   За целите на настоящата директива „оръжия“ и „огнестрелни оръжия“ са предметите така, както са определени в приложение I. Огнестрелните оръжия са класифицирани и определени в раздел II от същото приложение.
   2.   За целите на настоящата директива „оръжейник“ е всяко лице, физическо или юридическо, чиято търговска или стопанска дейност се състои изцяло или частично в производство, търговия, обмен, отдаване под наем, ремонтиране или видоизменяне на огнестрелни оръжия.
   3.   За прилагането на настоящата директива, лицата се считат за пребиваващи в страната, указана с адреса, отбелязан в документ, установяващ мястото на пребиваване, по-специално паспорт или карта за самоличност, които при контролна проверка за притежаване или в случай на придобиване на оръжие се представят на властите на някоя държава-членка или на оръжейник.
   4.   Европейският паспорт за огнестрелно оръжие е документ, който се издава от властите на държавите-членки, по искане на лице, което става законен притежател и потребител на дадено огнестрелно оръжие. Неговият максимален срок на валидност е пет години. Този срок може да бъде продължен. Когато върху паспорта са отбелязани единствено огнестрелни оръжия от категория D, неговият максимален срок на валидност е десет години. Той съдържа предвидените в приложение II данни. Европейският паспорт за оръжие е непрехвърляем документ, върху който е отбелязано огнестрелното оръжие или огнестрелните оръжия, притежавани и използвани от титуляра на паспорта. Паспортът трябва да бъде носен винаги от лицето, което използва огнестрелното оръжие. Промените, настъпили в притежаването или в характеристиките на огнестрелното оръжие, както и загубването или кражбата на огнестрелното оръжие, се отбелязват в паспорта.
   Член 2
   1.   Настоящата директива не засяга прилагането на разпоредбите от националните законодателства, свързани с пренасянето на оръжия, на оръжия за лов и за спортна стрелба.
   2.   Настоящата директива не се прилага по отношение на придобиването и притежаването в съответствие с националното законодателство на оръжия и боеприпаси от страна на въоръжените сили, полицията или публичните служби или от колекционерите и институциите с културен и исторически характер, свързани с оръжия и признати за такива от държавата-членка, на територията на която те са установени. Тя не се прилага и при извършване на търговски сделки с бойно оръжие и боеприпаси.
   Член 3
   Държавите-членки могат да приемат в своите законодателства по-строги разпоредби от предвидените в настоящата директива, при условие че се спазват правата на пребиваващите в държавите-членки лица по силата на член 12, параграф 2.
   ГЛАВА 2
   Хармонизиране на законодателствата, свързани с огнестрелните оръжия
   Член 4
   Най-малко за категориите А и В всяка държава-членка предвижда за упражняване на дейността на оръжейника на своя територия издаване на разрешително, въз основа на минимум една проверка относно личната и професионална почтеност на оръжейника. Ако се отнася до юридическо лице, проверката се извършва за лицето, което ръководи предприятието. За категориите C и D всяка държава-членка, която не обвързва упражняването на дейността на оръжейника с разрешителен режим, изисква представяне на декларация за тази дейност.
   Оръжейниците трябва да водят регистър, в който да се вписват всички постъпили и излезли огнестрелни оръжия от категориите A, B и C с данните, които позволяват идентификацията на оръжието, а по-специално тип, марка, модел, калибър и сериен номер, както и наименованията и адресите на доставчика и купувача. Държавите-членки извършват редовен контрол за спазването на това задължение от оръжейниците. Този регистър се съхранява от оръжейника за период от пет години, включително и след прекратяването на дейността му.
   Член 5
   Без да засягат разпоредбите на член 3, държавите-членки разрешават придобиването и притежаването на огнестрелни оръжия от категория В само на лица, които имат основателна причина за това и които:

               а)

               са навършили 18 г., освен по изключение при практикуване на лов и на спортна стрелба;

               б)

               не могат да представляват опасност за самите себе си, за обществения ред и за обществената безопасност.

         Без да се засягат разпоредбите на член 3, държавите-членки разрешават притежаването на огнестрелни оръжия от категория C и D само на лица, които отговарят на условията, предвидени в първия параграф, буква а).
   Държавите-членки могат да отнемат разрешителното за притежаване на оръжие, ако едно от условията, предвидени в първия параграф, буква б) не е изпълнено.
   Държавите-членки могат да забранят на лица, които пребивават на тяхна територия, притежаването на оръжие, което са придобили в друга държава-членка, само ако тези държави забраняват придобиването на същото това оръжие на тяхна територия.
   Член 6
   Държавите-членки предприемат всички необходими мерки за забрана на придобиваното и притежаването на огнестрелни оръжия и боеприпаси от категория А. Компетентните власти могат, при специални случаи, да издават разрешения за визираните по-горе огнестрелни оръжия и боеприпаси, ако това не е в противоречие с обществената сигурност и обществения ред.
   Член 7
   1.   Огнестрелно оръжие от категория В не може да бъде придобито на територията на една държава-членка, ако тази държава не е издала разрешение на купувача.
   Това разрешение не може да бъде дадено на лице, което пребивава в друга държава-членка, без предварително съгласие на последната.
   2.   Огнестрелно оръжие от категория В не може да бъде притежавано на територията на една държава-членка, без тази държава да е издала разрешение за това на притежателя му. Ако притежателят е пребиваващ в друга държава-членка, последната се уведомява за това.
   3.   Разрешенията за придобиване и притежаване на огнестрелно оръжие от категория В могат да бъдат издадени под формата на едно единствено административно решение.
   Член 8
   1.   Огнестрелно оръжие от категория С не може да бъде притежавано, ако притежателят му не е декларирал това пред властите на държавата, в която това оръжие се притежава.
   Държавите-членки предвиждат задължителното деклариране на всички огнестрелни оръжия от категория С, притежавани понастоящем на тяхна територия, в срок от една година от момента на влизането в сила на разпоредбите от националното им право, които въвеждат в законодателствата настоящата директива.
   2.   Всеки продавач или оръжейник или всяко частно лице уведомяват властите на държавата-членка, в която се извършва всяко преотстъпване или предаване на огнестрелно оръжие от категория С, като се уточняват идентификационните елементи на купувача и на огнестрелното оръжие. Ако лицето, придобиващо такова оръжие, пребивава в друга държава-членка, тази държава-членка е уведомена за това придобиване от държавата-членка, в която е станало закупуването, и от самото лице, придобиващо оръжието.
   3.   Ако държава-членка забранява или въвежда разрешителен режим на своята територия за придобиването и за притежаването на огнестрелно оръжие от категории B, C или D, тя уведомява за това останалите държави-членки, които изрично отбелязват дали за такова оръжие те издават европейски паспорт за огнестрелно оръжие по силата на член 12, параграф 2.
   Член 9
   1.   Предаването на огнестрелно оръжие от категории A, B или C на лице, което не пребивава в съответната държава-членка, се разрешава при положение, че се спазват задълженията, предвидени в членове 6, 7 и 8:

               —

               на купувач, който е получил разрешение по смисъла на член 11, да извърши лично пренасянето до своята страна на пребиваване,

               —

               на лице, придобиващо оръжието, което представи писмена декларация, като отбележи и обоснове своето намерение да го притежава в държавата-членка, в която го е придобил, при положение че изпълнява правните условия относно притежаването на оръжието.

         2.   Държавите-членки могат да разрешават извършване на временно предаване на огнестрелно оръжие съгласно определените от тях условия и ред.
   Член 10
   Режимът за придобиване и притежаване на боеприпаси е идентичен с този за притежаване на огнестрелните оръжия, за които те са предназначени.
   ГЛАВА 3
   Формалности, които се изискват за движение на оръжия в рамките на Общността
   Член 11
   1.   Без да се засягат разпоредбите на член 12, огнестрелните оръжия могат да бъдат пренасяни от една държава-членка в друга само при спазване на процедурата, която е предвидена в следващите параграфи. Тези разпоредби се прилагат също в случай на пренасяне на огнестрелно оръжие при изпълнение на продажбата му, извършена по пътя на кореспонденция.
   2.   Що се отнася до пренасянето на огнестрелни оръжия към друга държава-членка заинтересованото лице преди всяко експедиране съобщава на държавата-членка, в която се намират тези оръжия:

               —

               името и адреса на продавача или на лицето, което преотстъпва оръжието си, и името и адреса на купувача или на придобиващия или, ако е необходимо, на собственика,

               —

               адреса, на който тези оръжия ще бъдат изпратени или транспортирани,

               —

               броя на оръжията, които съставят пратката или се транспортират,

               —

               данните, които позволяват идентификацията на всяко оръжие, като освен това се посочва, че огнестрелното оръжие е било предмет на проверка в съответствие с разпоредбите на Конвенцията от 1 юли 1969 г. относно взаимното признаване на контролните щемпели на преносимите огнестрелни оръжия,

               —

               начина за пренасяне,

               —

               датата на тръгване и очакваната дата на пристигане.

         Информациите, предвидени в двете последни тирета, не следва да се съобщават, в случай че пренасянето се извършва между оръжейници.
   Държавата-членка разглежда условията, при които ще се извърши пренасянето, по-специално от гледна точка на безопасността.
   Ако държавата-членка разрешава пренасянето, тя издава разрешително, което включва всички обозначения, предвидени в първата алинея. Това разрешително придружава огнестрелните оръжия до тяхното местоназначение; то се представя при всяко поискване от властите на държавите-членки.
   3.   По отношение на пренасянето на огнестрелни оръжия, различни от бойните оръжия, които са изключени от приложното поле на настоящата директива в съответствие с член 2, параграф 2, всяка държава-членка може да предостави на оръжейници правото да осъществяват пренасяне на огнестрелни оръжия от своята територия към оръжейник, установен в друга държава-членка, без получаване на предварително разрешение по смисъла на параграф 2. За тази цел държавата-членка издава разрешително, което е валидно за срок максимум от три години и което може във всеки момент да бъде временно спряно или анулирано с мотивирано решение. Документ, в който е отбелязано това разрешително, трябва да придружава огнестрелните оръжия до тяхното местоназначение; този документ трябва да се представя при всяко поискване от властите на държавите-членки.
   Най-късно по време на пренасянето оръжейниците съобщават на властите на държавата-членка, от която трябва да се изнесат оръжията, цялата информация, указана в параграф 2 първа алинея.
   4.   Всяка държава-членка изпраща на останалите държави-членки списък на огнестрелните оръжия, за които може да бъде издадено разрешение за пренасяне към нейната територия без предварителното ѝ съгласие.
   Тези списъци на огнестрелни оръжия се съобщават на оръжейниците, които са получили разрешително за пренасяне на огнестрелни оръжия без предварително съгласие в рамките на процедурата, предвидена в параграф 3.
   Член 12
   1.   При положение, че предвидената в член 11 процедура не се спази, притежаването на огнестрелно оръжие по време на пътуване през две или няколко държави-членки е позволено, само ако заинтересованото лице е получило разрешение от упоменатите държави-членки.
   Държавите-членки могат да издадат това разрешение за едно или няколко пътувания и при това за период максимум от една година, като той може да се подновява. Тези разрешителни трябва да се вписват в европейския паспорт за огнестрелно оръжие, който пътуващият трябва да представя при всяко поискване от властите на държавите-членки.
   2.   Чрез дерогация от параграф 1, ловците, за категориите C и D, и спортните стрелци, за категории B, C и D на огнестрелните оръжия, могат да притежават без предварително разрешение едно или няколко от тези огнестрелни оръжия по време на пътуване през две или няколко държави-членки с цел практикуване на техните дейности, при условие че те притежават европейски паспорт за огнестрелно оръжие, в който това оръжие или тези оръжия са отбелязани, и че са в състояние да посочат причината на пътуването си, по-специално с представяне на покана.
   Въпреки това, тази дерогация не се прилага за пътуванията към държава-членка, която по силата на член 8, параграф 3 забранява придобиването и притежаването на въпросното оръжие или в която има разрешителен режим за него; в този случай това се отбелязва изрично в европейския паспорт за огнестрелно оръжие.
   В контекста на доклада, предвиден в член 17, Комисията ще разгледа, като се консултира с държавите-членки, и резултатите от прилагането на втората алинея, особено що се отнася до нейното влияние върху обществения ред и сигурност.
   3.   Посредством споразумения за взаимно признаване на национални документи две или няколко държави-членки могат да предвидят по-гъвкав режим от предвидения в настоящия член относно придвижването с огнестрелно оръжие на техните територии.
   Член 13
   1.   Всяка държава-членка предава всякаква друга полезна информация, с която разполага, свързана с окончателното местоназначение на пренасяните огнестрелни оръжия, на държавата-членка, към чиято територия се извършва този трансфер.
   2.   Информациите, които държавите-членки получават при прилагането на процедурите, предвидени в член 11 за пренасянето на огнестрелни оръжия, в член 7, параграф 2 и в член 8, параграф 2 за придобиването и притежаването на огнестрелни оръжия от лица, които нямат статут на пребиваващи в държавата-членка, трябва да бъдат съобщавани на държавата-членка по местоназначение най-късно по време на пренасянето на оръжията и при необходимост най-късно по време на пренасянето — на държавите-членки, през които се преминава транзитно.
   3.   Най-късно до 1 януари 1993 г. държавите-членки изграждат мрежи за информационен обмен за прилагането на настоящия член. Те указват на другите държави-членки и на Комисията националните органи, които са натоварени да предават и да получават информации и да прилагат изискването, визирано в член 11, параграф 4.
   Член 14
   Държавите-членки приемат всички разпоредби, които забраняват влизането на тяхна територия на:

               —

               огнестрелно оръжие, което е извън случаите, предвидени в членове 11 и 12, и с уговорката да се спазват предвидените в тях условия.

               —

               оръжие, което не е огнестрелно, при условие че националните разпоредби на съответната държава-членка го позволяват.

         ГЛАВА 4
   Заключителни разпоредби
   Член 15
   1.   Държавите-членки засилват проверките за притежаването на оръжие по външните граници на Общността. Те съблюдават по-специално пътуващите, които идват от трети страни с намерение да отидат в друга държава-членка, да спазват разпоредбите на член 12.
   2.   Настоящата директива не се противопоставя на извършването на контролни проверки от държавите-членки или от превозвача по време на товаренето на оръжието на транспортно средство.
   3.   Държавите-членки уведомяват Комисията за условията и реда, по които се извършват проверките, предвидени в параграфи 1 и 2. Комисията събира тези информации и ги предоставя на разположение на всички държави-членки.
   4.   Държавите-членки съобщават на Комисията разпоредбите от националното им право, включително промените относно придобиването и притежаването на оръжия, доколкото националното законодателство предвижда по-строги изисквания от минималната норма, която трябва да се приеме. Комисията предава тези информации на другите държави-членки.
   Член 16
   Всяка държава-членка определя санкциите за прилагане при несъблюдаване на приетите разпоредби относно прилагането на настоящата директива. Тези санкции трябва да бъдат достатъчно строги, за да осигурят съблюдаването на тези разпоредби.
   Член 17
   В срок от пет години, считано от датата на въвеждането на настоящата директива в националните законодателства, Комисията представя доклад на Европейския парламент и на Съвета за положението, възникнало след прилагането на настоящата директива, като докладът може да бъде придружен при необходимост от съответни предложения.
   Член 18
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, така че предвидените в настоящата директива мерки да започнат се прилагат най-късно от 1 януари 1993 г. Те информират незабавно Комисията и другите държави-членки за взетите мерки.
   Когато държавите-членки приемат тези мерки, в тях се съдържа позоваване на настоящата директива или се извършва при официалното им публикуване. Условията и редът на това позоваване се определят от държавите-членки.
   Член 19
   Адресати на настоящата директива са държавите-членки.

      Съставено в Люксембург на 18 юни 1991 година.

            За Съвета

            Председател

         G. WOHLFART

      (1)  ОВ С 235, 1.9.1987 г., стр. 8 и

      ОВ C 299, 28.11.1989 г., стр. 6.

      (2)  ОВ С 231, 17.9.1990 г., стр. 69 и

      ОВ С 158, 17.6.1991 г., стр. 89.

      (3)  ОВ С 35, 8.2.1988 г., стр. 5.
   ПРИЛОЖЕНИЕ I
   I.   За целите на настоящата директива, „оръжия“ са:

               —

               „огнестрелните оръжия“ така, както са определени в раздел II от настоящото приложение,

               —

               „неогнестрелните оръжия“ така, както са определени в националните законодателства.

         За целите на настоящата директива „огнестрелни оръжия“ са:
   Всеки предмет, който влиза в една от следните категории, с изключение на предметите, които съответстват на определението, но са изключени от него по причини, които са отбелязани в точка III.

      Категория А — Забранени огнестрелни оръжия

               1.

               Бойните механизми и устройства за изстрелване на ракети с експлозивен ефект.

               2.

               Автоматичните огнестрелни оръжия.

               3.

               Огнестрелните оръжия, прикрити под формата на друг предмет.

               4.

               Боеприпасите с бронебойно, експлозивно (дум-дум) или запалително действие, както и куршуми и снаряди за тези боеприпаси.

               5.

               Боеприпасите за пистолети и револвери с експлозивно действие, както и куршуми и снаряди с експлозивно действие, с изключение на тези за ловни оръжия или за стрелба по цели, за лицата, които имат право да използват тези оръжия.

      Категория В — Огнестрелни оръжия, подлежащи на разрешителен режим

               1.

               Късоцевните полуавтоматични огнестрелни оръжия или оръжия с магазинно (дисково) подаване на мунициите.

               2.

               Късоцевните огнестрелни оръжия с единичен изстрел, с централно действие на ударника.

               3.

               Късоцевните огнестрелни оръжия с единичен изстрел, с пръстеновидно действие на ударника, с обща дължина под 28 сантиметра.

               4.

               Дългоцевните полуавтоматични огнестрелни оръжия, магазинът и патронникът на които могат да съдържат повече от три патрона.

               5.

               Дългоцевните полуавтоматични огнестрелни оръжия, магазинът и патронникът на които могат да побират повече от три патрона, пълнителят на които не е неподвижен или за които не може да се гарантира, че не могат да бъдат променени с помощта на обикновен инструментариум в оръжия, магазинът и патронникът на които могат да побират повече от три патрона.

               6.

               Дългоцевните огнестрелни оръжия с магазинно (дисково) подаване и полуавтоматични огнестрелни оръжия с гладкостенна цев, която не надвишава 60 сантиметра.

               7.

               Полуавтоматичните граждански огнестрелни оръжия, които имат вид на автоматично огнестрелно оръжие.

      Категория С — Огнестрелни оръжия, подлежащи на деклариране

               1.

               Дългоцевните огнестрелни оръжия с магазинно (дисково) подаване, различни от отбелязаните в точка В. 6.

               2.

               Дългоцевните огнестрелни оръжия с единичен изстрел от винтонарезна цев.

               3.

               Дългоцевните огнестрелни полуавтоматични оръжия, различни от включените в категория В, точки 4—7.

               4.

               Късоцевните огнестрелни оръжия с единичен изстрел, с пръстеновидно действие на ударника и с обща дължина, която е равна или надвишава 28 сантиметра.

      Категория D — Други огнестрелни оръжия

   Дългоцевни огнестрелни оръжия с единичен изстрел от гладкостенна цев.
   Б.   Основни части на тези огнестрелни оръжия:

               Затворът, патронникът и цевта на огнестрелните оръжия, които като отделни части се включват към категорията на огнестрелното оръжие, от което те представляват съставна част или са предназначени да бъдат съставна част.

         III.   За целите на настоящото приложение в определението за огнестрелни оръжия не са включени предмети, които отговарят на определението, но които:

               а)

               са направени окончателно негодни за употреба, чрез използване на технически методи, които са гарантирани от официален орган или признати от такъв орган;

               б)

               са проектирани за подаване на тревога, за сигнализация, за спасяване, за поваляне на животни, за риболов с харпун или са предназначени за промишлени или технически цели, при условие че могат да се използват единствено за такава цел;

               в)

               са считани за антични оръжия или репродукции на такива, когато те не се вместват в предходните категории и използването им се регулира от националните законодателства.

         До момента на извършване на координиране на нивото на Общността държавите-членки могат да прилагат своите национални законодателства по отношение на огнестрелните оръжия, отбелязани в настоящата точка.
   IV.   За целите на настоящото приложение:

               а)

               „късоцевно огнестрелно оръжие“: огнестрелно оръжие, чиято цев не надхвърля 30 сантиметра или общата дължина на което не надвишава 60 сантиметра;

               б)

               „дългоцевно огнестрелно оръжие“: всяко огнестрелно оръжие, което не е късоцевно огнестрелно оръжие;

               в)

               „автоматично оръжие“: всяко огнестрелно оръжие, което след всеки произведен изстрел се презарежда автоматично и което може с едно натискане на спусъка да произведе серия от няколко изстрела;

               г)

               „полуавтоматично оръжие“: огнестрелно оръжие, което след всеки произведен изстрел се презарежда автоматично и което не може с едно натискане на спусъка да произведе повече от един изстрел;

               д)

               „оръжиe с магазинно (дисково) подаване“: огнестрелно оръжие, което след всеки произведен изстрел се презарежда ръчно чрез вкарване в цевта на патрон, който постъпва от магазин посредством придвижване с помощта на механизъм;

               е)

               „оръжие за еднократен изстрел“: огнестрелно оръжие без магазин, което се зарежда преди всеки изстрел посредством ръчно вкарване на патрона в цевта или в предвидена за това камера, разположена на входа на цевта;

               ж)

               „боеприпаси с бронебойни куршуми“: боеприпаси с военна употреба с блиндирани куршуми с твърдо перфориращо ядро;

               з)

               „боеприпаси с експлозивни (дум-дум) куршуми“: боеприпаси с военна употреба с куршуми с барутен заряд, който експлодира при съприкосновение с целта;

               и)

               „боеприпаси със запалителни куршуми“: боеприпаси с военна употреба с куршуми със заряд от химическа смес, които се запалват при контакт с въздуха или при съприкосновение с целта;

         ПРИЛОЖЕНИЕ II
   ЕВРОПЕЙСКИ ПАСПОРТ НА ОГНЕСТРЕЛНО ОРЪЖИЕ
   Паспортът трябва да съдържа следните части:

               а)

               идентификация на притежателя;

               б)

               идентификация на огнестрелното оръжие или оръжия с посочване на категорията по смисъла на директивата;

               в)

               срок на валидност на паспорта;

               г)

               част, която е запазена за обозначения от държавата-членка, която е издала паспорта (вид и позоваване на разрешенията и др.);

               д)

               част, която е запазена за обозначения от другите държави-членки (разрешения за влизане и др.)

               е)

               обозначението:

                              „Правото за извършване на пътуване към друга държава-членка с едно оръжие или няколко оръжия от категории B, C или D, отбелязани в настоящия паспорт, зависи от предварителното издаване на едно или няколко съответни разрешения от държавата-членка, която се посещава. Това разрешение или тези разрешения могат да бъдат отбелязани в паспорта.
                              Формалното изискване за предварително разрешение, визирано по-горе, по принцип не е необходимо при извършване на пътуване с оръжие от категория C или D, използвано за практикуване на лов, или с оръжие от категория B, C или D, използвано за практикуване на спортна стрелба, при условие че се притежава паспорт на оръжието и може да се посочи причината за пътуването.“

                           Когато една държава-членка е уведомила останалите държави-членки в съответствие с член 8, параграф 3, че притежаването на някои огнестрелни оръжия от категории B, C или D е забранено или че е подчинено на разрешителен режим, се прибавят следните обозначения:

                                       „Пътуване в … (съответната/ите държава/и) с оръжието … (идентификация) е забранено.“

                                       „Пътуване в … (съответната/ите държава/и) с оръжието … (идентификация) е възможно след получаване на разрешение.“


title: Директива 2000/80/ЕО на Комисията от 4 декември 2000 година за изменение на приложение I към Директива 91/414/ЕИО на Съвета относно пускането на пазара на продукти за растителна защита, както и консолидирането на това приложение и включването на още едно активно вещество (ламбда-цихалотрин)

text:
Важна правна забележка

|

32000L0080

Официален вестник n° L 309 , 09/12/2000 стр. 0014 - 0023 специално чешко издание глава 3 том 31 стр. 20  - 29 специално испанско издание глава 3 том 31 стр. 20  - 29 специално унгарско издание глава 3 том 31 стр. 20  - 29 специално литвийско издание глава 3 том 31 стр. 20  - 29 LV.ES глава 3 том 31 стр. 20  - 29 MT.ES глава 3 том 31 стр. 20  - 29 PL.ES глава 3 том 31 стр. 20  - 29 SK.ES глава 3 том 31 стр. 20  - 29 специално словенско издание глава 3 том 31 стр. 20  - 29

		20001204Директива 2000/80/ЕО на Комисиятаот 4 декември 2000 годиназа изменение на приложение I към Директива 91/414/ЕИО на Съвета относно пускането на пазара на продукти за растителна защита, както и консолидирането на това приложение и включването на още едно активно вещество (ламбда-цихалотрин)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 година относно пускането на пазара на продукти за растителна защита [1],последно изменена с Директива 2000/68/ЕО на Съвета [2], и по-специално член 6, параграф 1 от нея,като има предвид, че:(1) Регламент (ЕИО) № 3600/92 на Комисията от 11 декември 1992 година относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита [3], последно изменен с Регламент (ЕО) № 2266/2000 [4], залага подробните правила за прилагане на първия етап от работната програма, посочена в член 8, параграф 2 от Директива 91/414/ЕИО (наричана по-нататък "директивата"). Съгласно този регламент, Регламент (ЕО) № 933/94 на Комисията от 27 април 1994 г., за определяне списъка на активните вещества на продуктите за растителна защита и назначаване докладващите държави-членки за прилагането на Регламент на комисията (ЕИО) № 3600/92 [5], последно изменен с Регламент (ЕО) № 2230/95 [6], установява списъка на активните вещества на продуктите за растителна защита, които подлежат на оценка с оглед тяхното евентуално включване в приложение I на директивата.(2) По силата на член 5, параграф 1 от директивата, дадено активно вещество следва да бъде включено в приложение I за период не по-дълъг от 10 години, ако може да се очаква, че нито използуването му, нито остатъците от продуктите за растителна защита, съдържащи активното вещество, биха имали никакви вредни въздействия върху здравето на човека и животните или върху подпочвените води, или каквото и да било нежелано влияние върху околната среда.(3) Въздействията на ламбда-цихалотрина върху здравето на човека и околната среда за определени приложения, предложени от нотификаторите, са оценени в съответствие с разпоредбите на Регламент (ЕИО) № 3600/92. Швеция е назначена за докладваща държава-членка съгласно Регламент (ЕС) № 491/95 на Комисията [7] за изменение и допълнение на Регламент (ЕС) № 933/94 по-специално заради интеграцията на определените обществени органи и производителите в Австрия, Финландия и Швеция в прилагането на първия етап от работната програма, посочена в член 8, параграф 2 от директивата. Швеция е подала до Комисията съответния доклад за оценка и препоръки на 12 юни 1996 г., в съответствие с член 7, параграф 1, буква в) от Регламент (ЕИО) № 3600/92.(4) Този доклад за оценка е разгледан от държавите-членки и Комисията в рамките на Постоянния фитосанитарен комитет. Този преглед е завършен на 19 октомври 2000 г. под формата на доклад на комисията за преглед на ламбда-цихалотрина. Ако се наложи актуализиране на доклада за преглед с оглед вземане предвид на техническите и научни достижения, условията за включване на ламбда-цихалтотрина в приложение I на директивата, също ще трябва да бъдат изменени в съответствие с директивата.(5) Също така досието и информацията от прегледа са предадени за справка до Научния комитет по растенията. В становището си от 28 януари 2000 г. [8] Комитетът отбелязва, че трябва да се извърши стриктна оценка на хранителния риск за потребителите и че трябва да се определи точна референта доза. Освен това по отношение защитата на околната среда Комитетът изтъква, че трябва да се приложат подходящи мерки за намаляване на риска с оглед избягването на нежелани въздействия върху водните организми и нецелевите членестоноги, включително пчелите. Тези препоръки са взети предвид в мерките, предвидени в настоящата директива и съответния доклад за преглед.(6) От направените множество изследвания става ясно, че може да се очаква продуктите за растителна защита, съдържащи разглежданото активно вещество, да задоволят като цяло изискванията на член 5, параграф 1, букви а) и б) от директивата, и по-специално по отношение на приложенията, които са проучени и подробно изложени в доклада за преглед. Следователно е уместно разглежданото активно вещество да бъде включено в приложение I, за да може да се осигури издаването на разрешителни за продуктите за растителна защита, съдържащи разглежданото активно вещество във всички държави-членки в съответствие с разпоредбите на посочената директива.(7) Директивата предвижда, че след включването на дадено активно вещество в приложение I, държавите-членки трябва, в рамките на определен период, да издадат, променят или оттеглят, съгласно установеното, разрешителните за продуктите за растителна защита, съдържащи активното вещество. И по-специално, разрешителни за продукти за растителна зашита не се издават, освен ако не са взети предвид условията, свързани с включването на активното вещество в приложение I и единните принципи, заложени в директивата въз основа на досие, задоволяващо установените изисквания за данни.(8) Трябва да се предвиди разумен срок преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят да посрещнат новите изисквания, които ще произтекат от включването. Освен това, след включването е необходим разумен срок, за да се позволи на държавите-членки да приложат разпоредбите на директивата относно продуктите за растителна защита, съдържащи ламбда-цихалотрин. И по-специално, държавите-членки трябва в рамките на този срок да преразгледат съществуващите разрешителни и когато е необходимо, да предоставят нови разрешителни в съответствие с разпоредбите на директивата. Следва да се предостави по-дълъг период за подаването и оценката на пълното досие за всеки от продуктите за растителна защита в съответствие с единните принципи, заложени в директивата. За продуктите за растителна защита, съдържащи няколко активни вещества, пълната преценка на основата на единните принципи може да се извърши само когато всички разглеждани активни вещества са били включени в приложение I на директивата.(9) Необходимо е да се осигури завършеният доклад за преглед (освен в случаите на поверителна информация) да бъде на разположение или да бъде направен достъпен от държавите-членки за справка на която и да е от заинтересованите страни.(10) Докладът за преглед се изисква с оглед правилното прилагане от страна на държавите-членки на няколко раздела от единните принципи, заложени в директивата, когато тези принципи се отнасят до оценката на данните, подадени за целите на включването на активното вещество в приложение I на директивата.(11) Определен брой вещества са включени в приложение I на директивата чрез поредица от директиви на Комисията, а именно Директиви 97/73/ЕО [9], 98/47/ЕО [10], 1999/1/ЕО [11], 1999/73/ЕО [12], 1999/80/ЕО [13], 2000/10/ЕО [14], 2000/49/ЕО [15], 2000/50/ЕО [16]. В интерес на яснотата и рационалността, данните относно тези вещества следва да бъдат изложени в таблична форма, а тези директиви да бъдат отменени, без да се засягат задълженията на държавите-членки относно сроковете за транспониране и прилагане, указани в приложение II.(12) За да се осигури спазване и еднакво прилагане е подходящо да се предвиди завършеният доклад за преглед за всяко едно вещество да се взема предвид при прилагането на единните принципи за оценка и разрешаване на продуктите за растителна защита по приложение VI на директивата. Също така всички доклади за преглед (освен в случаите на поверителна информация) трябва да са на разположение или да бъдат направени достъпни от държавите-членки за справка на която и да е от заинтересованите страни.(13) Мерките, предвидени в настоящата директива, са в съответствие със становището на Постоянния фитосанитарен комитет, дадено на 19 октомври 2000 г.,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се заменя с текста в приложение I към настоящата директива.Член 21. Държавите-членки приемат законовите, подзаконовите и административните разпоредби, необходими, за да се съобразят с настоящата директива най-късно до 1 юли 2002 година. Те незабавно информират Комисията за това.По-специално те следват, в съответствие с Директива 91/414/ЕИО, когато е необходимо, до тази дата да изменят или оттеглят съществуващите разрешителни за продукти за растителна защита, съдържащи ламбда-цихалотрин като активно вещество.Когато държавите-членки приемат такива разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Въпреки това, по отношение на оценката и вземането на решения съгласно единните принципи, предвидени в приложение VI на Директива 91/414/ЕИО, въз основа на досие, задоволяващо изискванията на приложение III от нея, срокът за изменение или оттегляне на разрешителните за продукти за растителна защита, съдържащи ламбда-цихалотрин като единствено вещество, е 1 януари 2006 година.3. За продуктите за растителна защита, съдържащи ламбда-цихалотрин в комбинация с друго активно вещество, включено в приложение I на Директива 91/414/ЕИО, срокът за изменение или оттегляне на разрешителните изтича четири години след влизането в сила на директивата, която включва последните сред веществата в приложение I.Член 3Директивите, представени в третата колона на приложение II, се отменят, без да се засягат задълженията на държавите-членки по срока за транспониране и специфичните разпоредби, изложени в приложение II.Член 4Настоящата директива влиза сила на двадесетия ден след датата на публикуването ѝ в Официален вестник на Европейските общности.Разпоредбите на член 2 относно активното вещество ламбда-цихалотрин, както и включването на това активно вещество в приложение I на Директива 91/414/ЕИО, се прилагат от 1 януари 2002 г.Член 5Адресати на настоящата директива са държавите-членки.Съставено в Брюксел на 4 декември 2000 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1.[2] ОВ L 276, 28.10.2000 г., стр. 41.[3] ОВ L 366, 15.12.1992 г., стр. 10.[4] ОВ L 259, 13.10.2000 г., стр. 27.[5] ОВ L 107, 28.4.1994 г., стр. 8.[6] ОВ L 225, 22.9.1995 г., стр. 1.[7] ОВ L 49, 4.3.1995 г., стр. 50.[8] Научен комитет по растенията, 28.1.2000 г.[9] ОВ L 353, 24.12.1997 г., стр. 26.[10] ОВ L 191, 7.7.1998 г., стр. 50.[11] ОВ L 21, 28.1.1999 г., стр. 21.[12] ОВ L 206, 5.8.1999 г., стр. 16.[13] ОВ L 210, 10.8.1999 г., стр. 13.[14] ОВ L 57, 2.3.2000 г., стр. 28.[15] ОВ L 197, 3.8.2000 г., стр. 32.[16] ОВ L 198, 4.8.2000 г., стр. 39.--------------------------------------------------20001204ПРИЛОЖЕНИЕ I"20001204"ПРИЛОЖЕНИЕ IАКТИВНИ ВЕЩЕСТВА, РАЗРЕШЕНИ ЗА УПОТРЕБА В ПРОДУКТИТЕ ЗА РАСТИТЕЛНА ЗАЩИТАОбщи разпоредби, приложими за всички вещества, изредени в настоящото приложение:За прилагането на единните принципи на приложение VI във връзка с всяко от веществата, се вземат предвид заключенията на доклада за преглед върху него и по-специално допълнения I и II към него, така както е завършен от Постоянния фитосанитарен комитет на датата, указана съгласно "специални разпоредби" за съответното вещество.Държавите-членки следва да осигурят достъп до всички доклади за преглед (освен в случаите на поверителна информация по смисъла на член 14 от директивата) за справка на всяка от заинтересованите страни или следва да осигури достъп при специално поискване.Номер | Популярно наименование, идентификационни номера | Наименование по IUPAC | Чистота [1] | Влизане в сила | Изтичане срока на включването | Специални разпоредби |1 | Имазалил CAS № 73790-28-0, 35554-44-0 CIPAC № 335 | (±)-1-(β-алилокси-2,4-дихлорофенилетил)имидазол или (±)-алил-1-(2,4-дихлрофенил)-2-имидазол-1-илетил етер | 975 г/кг | 1.1.1999 г. | 31.12.2008 г. | Могат да се разрешават само приложения като фунгицид За долу упоменатите приложения се прилагат следните специфични условия: третиране на плодове, зеленчуци и картофи след прибирането им може да се разрешава само когато е налична система за обеззаразяване или оценката на риска е показала пред разрешаващата държава-членка, че изхвърлянето на разтвора за обработка не носи нежелан риск за околната среда и по-специално за водните организми,третирането на картофи след прибирането им може да се разрешава само когато оценката на риска е показала пред разрешаващата държава-членка, че изхвърлянето на отпадъците от обработените картофи не носи нежелан риск за водните организми,листна употреба на открито може да бъде разрешавана само когато оценката на риска е показала пред разрешаващата държава-членка, че употребата няма нежелани въздействия върху здравето на човека и животните и околната средаДата на Постоянния фитосанитарен комитет, на която е завършен доклада за преглед: 11 юли 1997 година. |2 | Азоксистробин CAS № 131860-33-8 CIPAC № 571 | Метил (Е)-2-{2[6-(2-цианофенокси)пиримидин-4-илокси] фенил}-3-метоксиакрилат | 930 г/кг (Z изомер макс. 25 г/кг) | 1.7.1998 г. | 1.7.2008 г. | Могат да се разрешават само приложения като фунгицид При вземането на решение съгласно единните принципи, следва да се обърне особено внимание на въздействието върху водните организми. Условията по разрешителното трябва да включват подходящи мерки за намаляване на риска. Дата на Постоянния фитосанитарен комитет, на която е завършен доклада за преглед: 22 април 1998 година. |3 | Крезоксим-метил CAS № 143390-89-0 CIPAC № 568 | Метил (Е)-2-метоксиимино-2-[2-(о-толилоксиметил) фенил] ацетат | 910 г/кг | 1.2.1999 г. | 31.1.2009 г. | Могат да се разрешават само приложения като фунгицид При вземането на решение съгласно единните принципи, държавите-членки следва да обърнат особено внимание на защитата на подпочвените води при особени условия. Дата на Постоянния фитосанитарен комитет, на която е завършен доклада за преглед: 16 октомври 1998 година. |4 | Спироксамин CAS № 1181134-30-8 CIPAC № 572 | (8-терц-Бутил-1,4-диоксаспиро [4,5] декан-2-илметил)-етил-пропиламин | 940 г/кг (диастереомери A и B взети заедно) | 1.9.1999 г. | 1.9.2009 г. | Могат да се разрешават само приложения като фунгицид При вземането на решение съгласно единните принципи, държавите-членки: трябва да обърнат особено внимание на безопасността на работещите с препарата и трябва да осигурят условията по разрешителното да включват подходящи защитни мерки, итрябва да обърнат особено внимание на въздействието върху водните организми и трябва да осигурят условията по разрешителното да включват, когато е нужно, мерки за намаляване на риска.Дата на Постоянния фитосанитарен комитет, на която е завършен доклада за преглед: 12 май 1999 година. |5 | Азимсулфурон CAS № 120162-55-2 CIPAC № 584 | 1-(4,6-dimetoksipirimidin-2-il)-3-[1-метил-4-(2-метил-2Н-тетразол-5-ил)-пиразол-5-илсулфонил]-урея | 980 г/кг | 1.10.1999 г. | 1.10.2009 г. | Могат да се разрешават само приложения като хербицид риложение от въздуха не може да се разрешава При вземането на решение съгласно единните принципи, държавите-членки трябва да обърнат особено внимание на въздействието върху водните организми и земните нецелеви растения и трябва да осигурят условията по разрешителното да включват, когато е нужно, мерки за намаляване на риска (напр. при отглеждането на ориз – минимални периоди за задържане на водата преди изпускането ѝ). Дата на Постоянния фитосанитарен комитет, на която е завършен доклада за преглед: 2 юли 1999 година. |6 | Флуроксипир CAS № 69377-81-7 CIPAC № 431 | 4-амино-3,5-дихлоро-6-флуоро-2-пиридилоксиоцетна киселина | 950 г/кг | 01.12 2000 г. | 30.11.2010 г. | Могат да се разрешават само приложения като хербицид При вземането на решение съгласно единните принципи, държавите-членки: следва да вземат предвид допълнителната информация, която се изисква по точка 7 от доклада за преглед,трябва да обърнат особено внимание на защитата на подпочвените води,трябва да обърнат особено внимание на въздействието върху водните организми и трябва да осигурят условията по разрешителното да включват, когато е нужно, мерки за намаляване на риска.Държавите-членки информират комисията ако изискваните допълнителни изпитания и информация, както е изтъкнато в точка 77 от доклада за преглед не са предадени до 01 декември 2000 година. Дата на Постоянния фитосанитарен комитет, на която е завършен доклада за преглед: 30 ноември 1999 година. |7 | Метсулфурон-метил CAS № 74223-64-6 ЕИО № 441 | Метил-2-(4-метокси-6-метил-1,3,5,-триазин-2-илкарбамоилсулфамоил)бензоат | 960 г/кг | 1.7.2001 г. | 30.6.2011 г. | Могат да се разрешават само приложения като хербицид При вземането на решение съгласно единните принципи, държавите-членки: трябва да обърнат особено внимание на защитата на подпочвените води,трябва да обърнат особено внимание на въздействието върху водните организми и трябва да осигурят условията по разрешителното да включват, когато е нужно, мерки за намаляване на риска.Дата на Постоянния фитосанитарен комитет, на която е завършен доклада за преглед: 16 юни 2000 година. |8 | Прохексадион-калций CAS № 127277-53-6 CIPAC № 567 | Калций 3,5-диоксо-4-пропионилциклохексанкарбоксилат | 890 г/кг | 1.10.2000 г. | 1.10.2010 г. | Могат да се разрешават само приложения като растителен регулатор за растения Дата на Постоянния фитосанитарен комитет, на която е завършен доклада за преглед: 16 юни 2000 година. |9 | Триалсулфурон CAS № 82097-50-5 CIPAC № 480 | 1-[2-(2-хлороетокси)фенилсулфонил]-3-(4-метокси-6-метил-1,3,5-триазин-2-ил)урея | 940 г/кг | 1.8.2001 г. | 31.7.2011 г. | Могат да се разрешават само приложения като хербицид При вземането на решение съгласно единните принципи, държавите-членки: трябва да обърнат особено внимание на защитата на подпочвените води,трябва да обърнат особено внимание на въздействието върху водните организми и трябва да осигурят условията по разрешителното да включват, когато е нужно, мерки за намаляване на риска.Дата на Постоянния фитосанитарен комитет, на която е завършен доклада за преглед: 13 юли 2000 година. |10 | Есфенвалерат CAS № 66230-04-4 CIPAC № 481 | (S)-α-Циано-3-феноксибензил-(S)-2-(4-хлорофенил)-3-метилбутират | 830 г/кг | 1.8.2001 г. | 31.7.2011 г. | Могат да се разрешават само приложения като инсектицид При вземането на решение съгласно единните принципи, държавите-членки: трябва да обърнат особено внимание на потенциалното въздействие върху видните организми и нецелевите членестоноги и трябва да осигурят условията по разрешителното да включват, когато е нужно, мерки за намаляване на рискаДата на Постоянния фитосанитарен комитет, на която е завършен доклада за преглед: 13 юли 2000 година. |11 | Бентазон CAS № 25057-89-0 CIPAC № 366 | 3-изопропил-(1Н)-2,1,3-бензотиадиазин-4-(3Н)-едно-2,2-диоксид | 960 г/кг | 1.8.2001 г. | 31.7.2011 г. | Могат да се разрешават само приложения като инсектицид При вземането на решение съгласно единните принципи, държавите-членки трябва да обърнат особено внимание на защитата на подпочвените води Дата на Постоянния фитосанитарен комитет, на която е завършен доклада за преглед: 13 юли 2000 година. |12 | Ламбда-цихалотрин CAS № 91465-08-6 CIPAC № 463 | А смес в съотношение 1:1 от: (S)-α-циано-3-феноксибензил (Z)-(1R,3R)-3-(2-хлоро-3,3,3-трифлуоропропенил)-2,2-диметилциклопропанкарбоксилати(R)-α-циано-3-феноксибензил (Z)-(1S,3S)-3-(2-хлоро-3,3,3-трифлуоропропенил)-2,2-диметилциклопропанкарбоксилат | 810 г/кг | 1.1.2002 г. | 31.12.2011 г. | Могат да се разрешават само приложения като инсектицид При вземането на решение съгласно единните принципи, държавите-членки: трябва да обърнат особено внимание на безопасността на работещите с препарата,трябва да обърнат особено внимание на потенциалното въздействие върху водните организми и нецелевите членестоноги, включително пчелите, и трябва да осигурят условията по разрешителното да включват, когато е нужно, мерки за намаляване на риска,трябва да обърнат особено внимание на остатъчните количества в хранителните продукти и особено техните остри въздействия.Дата на Постоянния фитосанитарен комитет, на която е завършен доклада за преглед: 19 октомври 2000 година. |"[1] Допълнителни подробности за идентичността и спецификациите на активните вещества са предвидени в техните доклади за преглед."--------------------------------------------------20001204ПРИЛОЖЕНИЕ IIСРОКОВЕ ЗА ПРИЛАГАНЕТО НА МЕРКИ ОТ ДЪРЖАВИТЕ-ЧЛЕНКИ ПО ОТНОШЕНИЕ НА АКТИВНИТЕ ВЕЩЕСТВА,РАЗРЕШЕНИ ЗА УПОТРЕБА В ПРОДУКТИТЕ ЗА РАСТИТЕЛНА ЗАЩИТАНомер | Популярно наименование | Директива за включване | Срок за транспониране | Специални разпоредби |1 | Имазалил | Директива 97/73/ЕО | 30.6.1999 г. | Държавите-членки, в съответствие с разпоредбите на Директива 91/414/ЕИО, когато е необходимо, изменят или оттеглят наличните разрешителни за продукти за растителна защита, съдържащи имазалил, до срока за транспониране Все пак поради оценката и вземането на решения съгласно единните принципи, предвидени в приложение VI към Директива 91/414/ЕИО, възоснова на досие, задоволяващо изискванията на приложение III към нея, срокът за транспониране се удължава: за продуктите за растителна защита, съдържащи единствено имазалил, и непредназначени за листна употреба на открито до 1.1.2003 годиназа продуктите за растителна защита, съдържащи освен имазалил и други активни вещества, все още невключени в приложение I и непредназначени за листна употреба на открито до четири години след влизането в сила на такава директива, която да включва последните в приложение I |2 | Азоксистробин | Директива 98/47/ЕС | 1.1.1999 г. | За продуктите за растителна защита, съдържащи азоксистробин в комбинация с друго активно вещество, включено в приложение I на Директива 91/414/ЕИО, срокът за транспониране се удължава до по-дългия срок за прилагане, предвиден от разпоредбите, заложени в директивата относно включването на това друго вещество в приложение I къмДиректива 91/414/ЕИО |3 | Крезоксим-метил | Директива 1999/1/ЕO | 31.7.1999 г. | За продуктите за растителна защита, съдържащи крезоксим-метил в комбинация с друго активно вещество, включено в приложение I към Директива 91/414/ЕИО, срокът за транспониране се удължава до по-дългия срок за прилагане, предвиден от разпоредбите, заложени в директивата относно включването на това друго вещество в приложение I към Директива 91/414/ЕИО |4 | Спироксамин | Директива 1999/73/ЕO | 1.1.2000 г. | За продуктите за растителна защита, съдържащи спироксамин в комбинация с друго активно вещество, включено в приложение I към Директива 91/414/ЕИО, срокът за транспониране се удължава до по-дългия срок за прилагане, предвиден от разпоредбите, заложени в директивата относно включването на това друго вещество в приложение I към Директива 91/414/ЕИО |5 | Азимсулфурон | Директива 1999/80/ЕO | 1.4.2000 г. | Поради оценката и вземането на решения съгласно единните принципи, предвидени в приложение VI на Директива 91/414/ЕИО, въз основа на досие, задоволяващо изискванията на приложение III към нея, за съществуващите временни разрешителни за продукти за растителна защита, съдържащи азимсулфурон, срокът за транспониране се удължава до 1.4.2001 година За продуктите за растителна защита, съдържащи азимсулфурон в комбинация с друго активно вещество, което е в приложение I към Директива 91/414/ЕИО, срокът за транспониране се удължава до по-дългия срок за прилагане, предвиден от разпоредбите, заложени в директивата относно включването на това друго вещество в приложение I към Директива 91/414/ЕИО |6 | Флуроксипир | Директива 2000/10/ЕO | 1.6.2000 г. | Държавите-членки, в съответствие с разпоредбите на Директива 91/414/ЕИО, когато е необходимо, изменят или оттеглят наличните разрешителни за продукти за растителна защита, съдържащи флуроксипир като активно вещество, в рамките на срока за транспониране Все пак поради оценката и вземането на решения съгласно единните принципи, предвидени в приложение VI към Директива 91/414/ЕИО, възоснова на досие, задоволяващо изискванията на приложение III към нея, срокът за транспониране се удължава: за продуктите за растителна защита, съдържащи единствено флуроксипир до 1.12.2004 година,за продуктите за растителна защита, съдържащи флуроксипир в комбинация с друго активно вещество, което е в приложение I към Директива 91/414/ЕИО до четири години след влизането в сила на такава директива, която да включва последните в приложение I |7 | Метсулфурон-метил | Директива 2000/49/ЕO | 31.12.2001 г. | Държавите-членки, в съответствие с разпоредбите на Директива 91/414/ЕИО, когато е необходимо, изменят или оттеглят наличните разрешителни за продукти за растителна защита, съдържащи метсулфурон-метил като активно вещество, в рамките на срока за транспониране Все пак поради оценката и вземането на решения съгласно единните принципи, предвидени в приложение VI към Директива 91/414/ЕИО, възоснова на досие, задоволяващо изискванията на приложение III към нея, срокът, заложен в първата алинея, се удължава: за продуктите за растителна защита, съдържащи метсулфурон-метил като единствено активно вещество до 1.7.2005 годиназа продуктите за растителна защита, съдържащи метсулфурон-метил в комбинация с друго активно вещество, което е в приложение I към Директива 91/414/ЕИО до четири години след влизането в сила на такава директива, която да включва последните в приложение I |8 | Прохексадион-калций | Директива 2000/50/ЕO | 1.1.2001 г. | Поради оценката и вземането на решения съгласно единните принципи, предвидени в приложение VI към Директива на съвета 91/414/ЕИО, възоснова на досие, задоволяващо изискванията на приложение III към нея, за съществуващите временни разрешителни за продукти за растителна защита, съдържащи прохексадион-калций, срокът за транспониране се удължава до 1.1.2002 година За продуктите за растителна защита, съдържащи прохексадион-калций в комбинация с друго активно вещество, което е в приложение I към Директива 91/414/ЕИО, срокът за транспониране се удължава до по-дългия срок за прилагане, предвиден от разпоредбите, заложени в директивата относно включването на това друго вещество в приложение I към Директива 91/414/ЕИО |9 | Триасулфурон | Директива 2000/66/ЕO | 31.1.2002 г. | Държавите-членки, в съответствие с разпоредбите на Директива 91/414/ЕИО, когато е необходимо, изменят или оттеглят наличните разрешителни за продукти за растителна защита, съдържащи триасулфурон като активно вещество, в рамките на срока за транспониране Все пак поради оценката и вземането на решения съгласно единните принципи, предвидени в приложение VI към Директива 91/414/ЕИО, възоснова на досие, задоволяващо изискванията на приложение III към нея, срокът за транспониране се удължава: за продуктите за растителна защита, съдържащи триасулфурон като единствено активно вещество до 1.8.2005 година,за продуктите за растителна защита, съдържащи триасулфурон в комбинация с друго активно вещество, което е в приложение I към Директива 91/414/ЕИО до четири години след влизането в сила на такава директива, която да включва последните в приложение I |10 | Есфенвалерат | Директива 2000/67/ЕO | 31.1.2002 г. | Държавите-членки, в съответствие с разпоредбите на Директива 91/414/ЕИО, когато е необходимо, изменят или оттеглят наличните разрешителни за продукти за растителна защита, съдържащи есфенвалерат като активно вещество, в рамките на срока за транспониране Все пак поради оценката и вземането на решения съгласно единните принципи, предвидени в приложение VI към Директива 91/414/ЕИО, възоснова на досие, задоволяващо изискванията на приложение III към нея, срокът за транспониране се удължава: за продуктите за растителна защита, съдържащи есфенвалерат като единствено активно вещество до 1.8.2005 годиназа продуктите за растителна защита, съдържащи есфенвалерат в комбинация с друго активно вещество, което е в приложение I към Директива 91/414/ЕИО до четири години след влизането в сила на такава директива, която да включва последните в приложение I |11 | Бентазон | Директива 2000/68/ЕO | 31.1.2002 г. | Държавите-членки, в съответствие с разпоредбите на Директива 91/414/ЕИО, когато е необходимо, изменят или оттеглят наличните разрешителни за продукти за растителна защита, съдържащи бентазон като активно вещество, в рамките на срока за транспониране Все пак поради оценката и вземането на решения съгласно единните принципи, предвидени в приложение VI към Директива 91/414/ЕИО, възоснова на досие, задоволяващо изискванията на приложение III към нея, срокът за транспониране се удължава: за продуктите за растителна защита, съдържащи бентазон като единствено активно вещество до 1.8.2005 година,за продуктите за растителна защита, съдържащи бентазон в комбинация с друго активно вещество, което е в приложение I към Директива 91/414/ЕИО до четири години след влизането в сила на такава директива, която да включва последните в приложение I |--------------------------------------------------


title: Директива 2006/132/EО на Комисията от 11 декември 2006 година за изменение на Директива 91/414/ЕИО на Съвета относно включването на процимидон като активно веществоТекст от значение за ЕИП.

text:
Важна правна забележка

|

32006L0132

Официален вестник n° L 349 , 12/12/2006 стр. 0022 - 0026 Официален вестник n° L 314 , 01/12/2007 стр. 0453 - 0457

		20061211Директива 2006/132/EО на Комисиятаот 11 декември 2006 годиназа изменение на Директива 91/414/ЕИО на Съвета относно включването на процимидон като активно вещество(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) Регламент (EИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита [2], съставя списък на активни вещества, които да бъдат оценени, с оглед тяхното възможно включване в приложение I към Директива 91/414/EИО. Този списък включва процимидон.(2) Последствията от процимидон върху здравето на човека и околната среда е оценено в съответствие с разпоредбите, установени в Регламент (EИО) № 3600/92 за сфера от употреби, предложени от нотификатора. С Регламент (EО) № 933/94 на Комисията от 27 април 1994 г. относно съставяне на списъка на активните вещества в продуктите за растителна защита и за определяне на държавите-членки докладчици относно прилагането на Регламент (EИО) № 3600/92 на Комисията [3] Франция беше определена като държава-членка докладчик. На 15 януари 2001 г. Франция е представила на Комисията съответния доклад за оценка и препоръки в съответствие с член 7, параграф 1, буква в) от Регламент (ЕИО) № 3600/92.(3) Докладът за оценка е разгледан от държавите-членки и Комисията в рамките на Постоянния комитет по хранителната верига и здравето на животните.(4) От направените различни изследвания се вижда, че може да се очаква че продуктите за растителна защита, съдържащи процимидон, отговарят на изискванията, определени в член 5, параграф 1, букви a) и б) от Директива 91/414/ЕИО, по отношение на употребите, които са изследвани и подробно изброени в доклада на Комисията от проверката, при условие че са прилагани необходимите мерки за намаляване на риска. Тъй като процимидон е опасно вещество, неговата употреба следва да не бъде неограничена. По-специално, съществуват безпокойства за неговите съществени токсични въздействия, включително потенциални ендокринни разрушаващи свойства. Понастоящем няма научно единодушие за точната степен на риска. Прилагайки принципа на предпазливост и взимайки предвид сегашното състояние на научното познание, следва да бъдат наложени мерки за намаляване на риска с цел да се постигне високо ниво на защита на здравето на човека и животните и на околната среда, което е прието в Общността.(5) Член 5, параграф 4 и член 6, параграф 1 от Директива 91/414/EИО предвиждат, че включването на вещество в приложение I може да бъде обект на ограничения и условия. В този случай ограничения за периода на включване и за разрешените култури се считат за необходими. Първоначалните мерки, представени на Постоянния комитет по хранителната верига и здравето на животните, са предложили ограничението за периода на включване до седем години, така че държавите-членки следва да дадат приоритет на проверката на продуктите за растителна защита, които вече са на пазара, съдържащи процимидон. С цел да се избегнат несъответствия при търсеното високо ниво на защита, намерението е било включването в приложение I към Директива 91/414/ЕИО да бъде ограничено до използването на процимидон, което всъщност е било оценено в рамките на оценката на Общността, и за което предложените употреби са били считани, че отговарят на условията на Директива 91/414/EИО. Това предполага, че други употреби, които не са или са частично обхванати от тази оценка, трябва първо да бъдат обект на пълна оценка, преди да може да се вземе предвид тяхното включване в приложение I към Директива 91/414/ЕИО. И най-накрая, поради опасното естество на процимидон е счетено за необходимо да се предвиди минимална хармонизация на общностно равнище на някои мерки, намаляващи риска, които е трябвало да се прилагат от държавите-членки, когато предоставят разрешителни.(6) Съгласно процедурите, установени в Директива 91/414/EИО, одобрението на активни вещества, включително дефиницията на мерки за управление на риска, е решено от Комисията. Държавите-членки носят отговорността за изпълнението, прилагането и контрола на мерките, предназначени да намалят рисковете, породени от продуктите за растителна защита. Безпокойствата, изразени от няколко държави-членки, отразяват тяхната преценка, че са необходими допълнителни ограничения, за да се намали рискът до ниво, което може да се счита за приемливо и съвместимо с високото ниво на защита, което е търсено в рамките на Общността. Понастоящем е въпрос на управление на риска да се определи подходящо ниво на безопасност и защита за продължаващото производство, търгуване и използване на процимидон.(7) Като последица от горепосоченото Комисията повторно е прегледала своята позиция. С цел да се отрази правилно високото ниво на защита на здравето на човека и животните и подходяща околна среда, търсена в Общността, се счита за подходящо, в допълнение към принципите, определени в съображение 5, допълнително да се намали периодът на включване на 18 месеца вместо седем години. Това допълнително понижава всеки риск чрез гарантиране на приоритет на преоценка на това вещество.(8) Може да се очаква, че продуктите за растителна защита съдържащи процимидон, удовлетворяват изискванията, установени в член 5, параграф 1, букви a) и б) от Директива 91/414/ЕИО, по отношение на употребите, които са прегледани и подробно изброени в доклада на Комисията от проверката и се предвижда, че са прилагани необходимите мерки за намаляване на риска.(9) Без да се засяга заключението, че може да се очаква продуктите за растителна защита, съдържащи процимидон, да отговарят на изискванията, определени в член 5, параграф 1, букви a) и б) от Директива 91/414/ЕИО, е подходящо да се получи допълнителна информация относно някои специфични точки. Потенциалните ендокринно разрушителни свойства на процимидон са оценени при изследване, което следва най-добрата налична понастоящем практика. Комисията знае, че Организацията за икономическо сътрудничество и развитие (ОИСР) разработва насоки с цел допълнително да усъвършенства оценката на потенциални ендокринни разрушителни свойства. Следователно е уместно да се изиска процимидон да бъде обект на по-нататъшно изследване веднага щом като съществуват приети от ОИСР насоки, и че тези проучвания следва да бъдат представени от нотификатора. Освен това държавите-членки следва да изискат разрешение притежателите на разрешително да представят информация за употребата на процимидон, включително информация за въздействия върху здравето на оператора.(10) Както с всички вещества, включени в приложение I към Директива 91/414/ЕИО, статутът на процимидон би могъл да бъде преразгледан съгласно член 5, параграф 5 от посочената директива в светлината на нови данни, които са налични. Също така фактът, че включването на това вещество в приложение I изтича на определена дата, не предотвратява включването, което е прегледано съгласно процедурите, определени в директивата.(11) Опитът, придобит от предишни включвания в приложение I към Директива 91/414/ЕИО на активни вещества, оценени в рамките на Регламент (ЕИО) № 3600/92, е показал, че могат да се появят трудности при тълкуването на задълженията на притежателите на съществуващи разрешителни във връзка с достъп до данни. Следователно, с цел да се избегнат по-нататъшни трудности, се оказва необходимо да се изяснят задълженията на държавите-членки, особено задължението да се потвърди, че притежателят на разрешително демонстрира достъп до досие, удовлетворяващо изискванията на приложение II към посочената директива. Въпреки това, това пояснение не налага нови задължения на държавите-членки или на притежателите на разрешителни, сравнени с приетите досега директиви, които изменят приложение I.(12) Следва да бъде разрешено изминаването на един приемлив период, преди едно активно вещество да бъде включено в приложение I, с цел да се разреши на държавите-членки и заинтересованите страни да се подготвят, за да отговорят на новите изисквания, които ще бъдат резултат от включването.(13) Без да се засягат задълженията, определени с Директива 91/414/ЕИО като следствие от включване на активно вещество в приложение I, на държавите-членки следва да бъде разрешен период от шест месеца след включването за преглед на съществуващите разрешителни за продукти за растителна защита, съдържащи процимидон, за да осигурят, че са удовлетворени изискванията, определени с Директива 91/414/ЕИО, и по-специално в член 13 и съответните условия, определени в приложение I. Държавите-членки следва да променят, заменят или оттеглят, когато е уместно, съществуващи разрешителни в съответствие с разпоредбите на Директива 91/414/ЕИО. Чрез дерогация от посочения по-горе срок следва да бъде предвиден по-дълъг период за предоставянето и оценката на пълното досие от приложение III на всеки продукт за растителна защита за всяка планирана употреба в съответствие с единните принципи, определени в Директива 91/414/ЕИО. Предвид опасните свойства на процимидон периодът за държавите-членки да проверят дали продуктите за растителна защита, които съдържат процимидон, самостоятелно или в комбинация с други разрешени активни вещества, отговарят на разпоредбите на приложение VI, следва да не надвишава 18 месеца.(14) Следователно Директива 91/414/ЕИО трябва да бъде съответно изменена.(15) Постоянният комитет по хранителната верига и здравето на животните не е предоставил становище в рамките на периода, определен от неговия председател и затова Комисията е представила на Съвета предложение, свързано с тези мерки. При изтичането на периода, определен в член 19, параграф 2, втора алинея от Директива 91/414/ЕИО, Съветът нито е приел предложения правоприлагащ акт, нито е посочил своето противоположно становище по предложението за мерките за изпълнение и съответно Комисията приема тези мерки,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/EИО се изменя, както е определено в приложението към настоящата директива.Член 2Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, най-късно до 30 юни 2007 г. Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.Те ще прилагат тези разпоредби от 1 юли 2007 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 31. Държавите-членки в съответствие с Директива 91/414/EИО, когато е необходимо, изменят или оттеглят съществуващите разрешителни за продукти за растителна защита, съдържащи процимидон, като активно вещество до 30 юни 2007 г. До тази дата те по-специално проверяват дали са спазени условията в приложение I към посочената директива, свързани с процимидон, с изключение на тези, определени в част Б от вписването относно това активно вещество, и че притежателят на разрешителното има или има достъп до досие, което отговаря на изискванията на приложение II към посочената директива в съответствие с условията на член 13.2. Чрез дерогация от параграф 1 за всеки разрешен продукт за растителна защита, съдържащ процимидон, държавите-членки повторно оценяват продукта в съответствие с единните принципи, предвидени в приложение VI към Директива 91/414/ЕИО, на базата на досие, което отговаря на изискванията на приложение III към посочената директива и като взема предвид част Б на вписването в приложение I към посочената директива по отношение на процимидон. На база на тази оценка те определят дали продуктът отговаря на условията, определени в член 4, параграф 1, букви б), в), г) и д) от Директива 91/414/ЕИО.След това определяне за продукти, съдържащи процимидон, когато е необходимо, държавите-членки изменят или оттеглят разрешението до 30 юни 2008 г.Член 4Настоящата директива влиза в сила на 1 януари 2007 г.Член 5Адресати на настоящата директива са държавите-членки.Съставено в Брюксел на 11 декември 2006 година.За КомисиятаMarkos KyprianouЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2006/85/EО на Комисията (ОВ L 293, 24.10.2006 г., стр. 3).[2] ОВ L 366, 15.12.1992 г., стр. 10. Регламент, последно изменен с Регламент (EО) № 2266/2000 (ОВ L 259, 13.10.2000 г., стр. 10).[3] ОВ L 107, 28.4.1994 г., стр. 8. Регламент, последно изменен с Регламент (EО) № 2230/95 (ОВ L 225, 22.9.1995 г., стр. 1).--------------------------------------------------20061211ПРИЛОЖЕНИЕСледните вписвания се добавят в края на таблицата в приложение I към Директива 91/414/ЕИО:"№ | Разпространено наименование, идентификационни номера | Наименование по IUPAC | Чистота [1] | Влизане в сила | Изтичане на периода на включване | Специфични разпоредби |146 | Процимидон CAS № 32809-16-8 CIPAC № 383 | N-(3,5-дихлорфенил)-1,2-диметилциклопропан-1,2-dдикарбоксимид | 985 g/kg | 1 януари 2007 г. | 30 юни 2008 г. | ЧАСТ AСамо употреби като фунгицид при следните култури могат да бъдат разрешени:краставици в оранжерии (затворени хидропонични системи),сливи (за преработка),в норми, които не надвишават0,75 g активно вещество на хектар на прилагане.Следните употреби не трябва да бъдат разрешени:прилагане чрез въздушно пръскане,прилагане с машини за пръскане, които се носят на гръб или ръчни машини за пръскане, нито от аматьори, нито от професионалисти,домашно градинарство.Държавите-членки гарантират, че се прилагат всички необходими мерки за намаляване на риска. Особено внимание трябва да се обърне на защитата на:водни организми. Където е уместно, трябва да се спазва подходяща дистанция между третираните площи и частите на повърхностни води. Тази дистанция може да зависи от прилагането или неприлагането на течение, намаляващо техниките или средствата,птици и бозайници. Условията за разрешаване включват мерки за намаляване на риска, като разумно определяне на прилагането и избирането на тези формулировки, които като резултат от тяхното физическо представяне или наличието на агенти, които гарантират правилно отхвърляне, минимизират излагането на засегнатите видове,потребители, чието силно излагане посредством храни трябва да бъде контролирано,подпочвена вода, където активното вещество се прилага в региони с уязвима почва и/или климатични условия. Условията за разрешение включват мерки за намаляване на риска,оператори, които трябва да носят подходящи защитни дрехи, и по-специално ръкавици, работнически комбинезони, гумени ботуши и средства за защита на лицето или предпазни очила по време на смесване, товарене, прилагане и почистване на оборудването, освен ако проектът и изграждането на самото оборудване не изключва излагане или чрез монтирането на специфични предпазни елементи на това оборудване,работници, които трябва да носят подходящи предпазни дрехи, по-специално ръкавици, ако трябва да влязат в третирана област, преди да е изтекъл специфичният период за повторно влизане.Част БЗа изпълнението на единните принципи на приложение VI заключенията от доклада за повторна оценка на процимидон, и по-специално допълнения I и II към него, се вземат предвид.Държавите-членки трябва да гарантират, че притежателите на разрешително докладват най-късно на 31 декември всяка година за въздействията на здравните проблеми на оператора. Държавите-членки могат да изискват елементите като данни за продажби и проучване на моделите за използване, да бъдат представени така, че да може да бъде получена реална картина на условията за използване и възможното токсикологично влияние на процимидон.Държавите-членки изискват предоставянето на допълнителни потвърдителни данни и информация, за да докажат допустимостта на активното вещество, когато се прилага в ситуации, където има вероятност от дългосрочно излагане на диви бозайници, и върху третирането на отпадни води, прилагано в случай на прилагане в оранжерии.Държавите-членки изискват предоставянето на допълнителни проучвания, които да се отнесат към потенциалните ендокринни разрушаващи свойства на процимидон в рамките на две години след приемането на насоките за изследване на ендокринно разрушаване от Организацията за икономическо сътрудничество и развитие (ОИСР). Те гарантират, че нотификаторът, по чието искане процимидон е бил включен в настоящото приложение, доставя на Комисията тези проучвания в рамките на две години от приемането на упоменатите по-горе насоки за изследване. |[1] Допълнителни подробности за идентичността и спецификация на активно вещество са представени в доклада за преразглеждане."--------------------------------------------------


title: Директива 2001/99/ЕО на Комисията от 20 ноември 2001 година за изменение на приложение I към Директива 91/414/ЕИО на Съвета относно пускането на пазара на продукти за растителна защита, с цел в него да бъдат включени като активни вещества глифозат и тифенсулфурон-метил

text:
Важна правна забележка

|

32001L0099

Официален вестник n° L 304 , 21/11/2001 стр. 0014 - 0016 специално чешко издание глава 3 том 34 стр. 182  - 184 специално испанско издание глава 3 том 34 стр. 182  - 184 специално унгарско издание глава 3 том 34 стр. 182  - 184 специално литвийско издание глава 3 том 34 стр. 182  - 184 LV.ES глава 3 том 34 стр. 182  - 184 MT.ES глава 3 том 34 стр. 182  - 184 PL.ES глава 3 том 34 стр. 182  - 184 SK.ES глава 3 том 34 стр. 182  - 184 специално словенско издание глава 3 том 34 стр. 182  - 184

		20011120Директива 2001/99/ЕО на Комисиятаот 20 ноември 2001 годиназа изменение на приложение I към Директива 91/414/ЕИО на Съвета относно пускането на пазара на продукти за растителна защита, с цел в него да бъдат включени като активни вещества глифозат и тифенсулфурон-метилКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], последно изменена с Директива 2001/87/ЕО на Комисията [2], и по-специално член 6, параграф 1 от нея,като има предвид, че:(1) Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита [3], последно изменена с Регламент (ЕО) № 2266/2000 [4], определи подробни правила за изпълнение на първия етап от работната програма, посочена в член 8, параграф 2 от Директива 91/414/ЕИО (наричана по-нататък "директивата"). В съответствие с Регламент (ЕИО) № 3600/92 Регламент (ЕО) № 933/94 на Комисията от 27 април 1994 г. относно определяне на активните вещества в продуктите за растителна защита и относно определяне на докладващите държави-членки по прилагането на Регламент (ЕИО) № 3600/92 на Комисията [5], последно изменен с Регламент (ЕО) № 2230/95 [6], определи списъка на подлежащите на оценка активни вещества в продуктите за растителна защита с оглед на тяхното възможно включване в приложение I към директивата.(2) Въздействието на глифозата и на тифенсулфурон-метила върху здравето на човека и върху околната среда е оценено в съответствие с разпоредбите на Регламент (ЕИО) № 3600/92 относно обхвата на употреби, предложени от нотификаторите. По силата на Регламент (ЕО) № 933/94 Германия и Франция бяха определени като докладващи държави-членки съответно за глифозата и тифенсулфурон-метила. На 1 февруари 1999 г. (глифозат) и на 30 април 1996 г. (тифенсулфурон-метил) докладващите държави-членки представиха на Комисията докладите за оценка и препоръките в съответствие с член 7, параграф 1, буква в) от Регламент (ЕИО) № 3600/92.(3) Тези доклади за оценка са прегледани от държавите-членки и от Комисията в рамките на Постоянния фитосанитарен комитет. Преглеждането приключи на 29 юни 2001 г. под формата доклади на Комисията за прегледа на глифозат и тифенсулфурон-метил.(4) Досиетата и информацията от прегледа на глифозата и тифенсулфурон-метила също бяха предоставени на Научния комитет по растенията. Към комитета не бяха отправени никакви специфични въпроси. Комитетът констатира, че не са налице никакви проблеми, които би искал да повдигне във връзка с активните вещества в контекста на едно възможно вписване в приложение I към директивата [7]. Комитетът отбеляза, че отсъствието на забележки следва да се тълкува единствено като индикация, че няма явни причини за отправянето на забележки.(5) Извършените различни анализи показват, че съдържащите съответните активни вещества продукти за растителна защита по принцип могат да удовлетворят изискванията, предвидени в член 5, параграф 1, букви а) и б) от директивата, и по-специално що се отнася до изследваните употреби, разяснени в доклада за прегледа на Комисията. Следователно е уместно съответните активни вещества да бъдат включени в приложение I, за да се осигури възможността във всички държави-членки отпускането на разрешения за продукти за растителна защита, съдържащи тези активни вещества, да бъде организирано в съответствие с разпоредбите на посочената директива.(6) Директивата предвижда, след включването на едно активно вещество в приложение I към директивата, в течение на определен период държавите-членки да предоставят, изменят или да отнемат, в зависимост от случая, разрешенията за съдържащи активното вещество продукти за растителна защита. По-специално, продукти за растителна защита не трябва да се разрешават, освен ако не бъдат взети предвид условията, свързани с включването на активното вещество в приложение I, и уеднаквените принципи, определени в директивата въз основа на удовлетворяващо изискванията за данни досие.(7) Трябва да бъде предвиден разумен срок преди включването на едно активно вещество в приложение I, за да се позволи на държавите-членки и на заинтересованите лица да се подготвят за спазването на новите изисквания, които ще произтекат от това. Освен това, след включването на активните вещества, следва да се предвиди разумен срок, за да се позволи на държавите-членки да приложат разпоредбите на директивата спрямо съдържащите глифозат или тифенсулфурон-метил продукти за растителна защита. По-конкретно държавите-членки трябва да преразгледат през този срок съществуващите разрешения и, ако се налага, да предоставят нови в съответствие с разпоредбите на директивата. Трябва да бъде предвиден по-дълъг период за представяне и оценка на пълното досие за всеки продукт за растителна защита в съответствие с уеднаквените принципи, определени в директивата. За съдържащите няколко активни вещества продукти за растителна защита обаче, пълната оценка на базата на тези уеднаквени принципи ще може да се извърши едва тогава, когато всички разглеждани активни вещества бъдат включени в приложение I към директивата.(8) Докладът за преглед се изисква за правилното прилагане от държавите-членки на няколко части от уеднаквените принципи, определени в директивата. Уместно е следователно да се предвиди окончателните варианти на докладите за преглед (освен поверителната информация) да бъдат държани на разположение или предоставяни на разположение от държавите-членки за справка от всички заинтересовани страни. Ако се окаже необходима актуализацията на даден доклад за преглед, за да бъдат взети предвид научното и техническо развитие, условията за включване на съответното вещество в приложение I към директивата също трябва да бъдат изменени в съответствие с директивата.(9) Мерките, предвидени в настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя в съответствие с приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 1 януари 2003 г. Те незабавно информират Комисията за това.По-специално, те изменят или отменят, когато е приложимо, съгласно разпоредбите на Директива 91/414/ЕИО и до тази дата, съществуващите разрешения за продукти за растителна защита, съдържащи глифозат или тифенсулфурон-метил като активно вещество.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. По отношение на оценката и вземането на решение в съответствие с уеднаквените принципи, предвидени в приложение VI към Директива 91/414/ЕИО, въз основа на досие, отговарящо на изискванията от приложение III към посочената директива, срокът за изменение или отнемане на разрешения за продукти за растителна защита, съдържащи глифозат или тифенсулфурон-метил като единствено активно вещество, е 1 юли 2006 г.3. За продукти за растителна защита, съдържащи глифозат или тифенсулфурон-метил заедно с друго активно вещество, фигуриращо в приложение I към Директива 91/414/ЕИО, определеният за изменение или отмяна на разрешенията период изтича четири години след влизането в сила на директивата, която изменя приложение I, за да добави към него последните от тези вещества.4. Държавите-членки държат на разположение докладите за преразглеждане за глифозата и тифенсулфурон-метила (освен поверителната информация по смисъла на член 14 от Директива 91/414/ЕИО) за справка от всички заинтересовани лица или им ги предоставят при поискване.Член 3Настоящата директива влиза в сила на 1 юли 2002 г.Член 4Адресати на настоящата директива са държавите-членки.Съставено в Брюксел на 20 ноември 2001 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1.[2] ОВ L 276, 19.10.2001 г., стр. 17.[3] ОВ L 366, 15.12.1992 г., стр. 10.[4] ОВ L 259, 13.10.2000 г., стр. 27.[5] ОВ L 107, 28.4.1994 г., стр. 8.[6] ОВ L 225, 22.9.1995 г., стр. 1.[7] Протокол от пленарното заседание на Научния комитет по растенията от 7 март 2001 г. (глифозат). Протокол от пленарното заседание на Научния комитет по растенията от 7 юни 2001 г. (тифенсулфурон-метил).--------------------------------------------------20011120ПРИЛОЖЕНИЕСледните вписвания се добавят в края на таблицата от приложение I към Директива 91/414/ЕИО:Номер | Общо наименование, идентификационни номера | Наименование по IUPAC (МСЧПХ) | Чистота [1] | Влизане в сила | Изтичане на включването | Специални разпоредби |25 | Глифозат CAS № 1071-83-6 CIPAC № 284 | N-(фосфонометил)-глицин | 950 g/kg | 1 юли 2002 г. | 30 юни 2012 г. | Разрешава се само употребата като хербицид. За прилагането на уеднаквените принципи, предвидени в приложение VI, ще бъдат взети под внимание заключенията от доклада за преглед на глифозат, и по-специално приложения I и II от него, така както са съставени на 29 юни 2001 г. от Постоянния комитет по здравето на растенията. В рамките на тази цялостна оценка държавите-членки: трябва да обърнат специално внимание на опазването на подземните води в уязвими зони, по-специално що се отнася до употребите върху неселскостопанска земя. |26 | Тифенсулфурон-метил CAS № 79277-27-3 CIPAC № 452 | Метил 3-(4-метокси-6-метил-1,3,5-триазин-2-илкарбамоил-сулфамоил) тиофен-2-карбоксилат | 960 g/kg | 1 юли 2002 г. | 30 юни 2012 г. | Разрешава се само употребата като хербицид. За прилагане на уеднаквените принципи, предвидени в приложение VI се вземат под внимание заключенията от доклада за преглед на тифенсулфурон-метил, и по-специално приложения I и II, така както са съставени на 29 юни 2001 г. от Постоянния комитет по здравето на растенията. При тази цялостна оценка, държавите-членки: трябва да обърнат специално внимание на опазването на подземните води,трябва да обърнат особено внимание на въздействието върху аквакултурите и да осигурят условията за разрешение да съдържат мерки, целящи смекчаване на рисковете, по целесъобразност. |[1] Допълнителни подробности за идентичност и спецификация на активните вещества са дадени в доклада за преразглеждане.--------------------------------------------------


title: Директива 2008/3/ЕО на Европейския парламент и на Съвета от 15 януари 2008 година за изменение на Директива 2003/54/ЕО по отношение прилагането на някои разпоредби спрямо Естония

text:
               22.1.2008

               BG

               Официален вестник на Европейския съюз

               L 17/6

      ДИРЕКТИВА 2008/3/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 15 януари 2008 година
   за изменение на Директива 2003/54/ЕО по отношение прилагането на някои разпоредби спрямо Естония
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 47, параграф 2, член 55 и член 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   след консултиране с Комитета на регионите,
   като действат в съответствие с процедурата, предвидена в член 251 от Договора (2),
   като имат предвид, че:

               (1)

               По време на преговорите за присъединяване Естония се позова на специфичните характеристики на нейния електроенергиен сектор, за да поиска преходен период за прилагането на Директива 96/92/ЕО на Европейския парламент и на Съвета от 19 декември 1996 г. относно общите правила за вътрешния пазар на електроенергия (3).

               (2)

               В приложение VI към Акта за присъединяване от 2003 г. на Естония бе предоставен преходен период до 31 декември 2008 г. за прилагането на член 19, параграф 2 от Директива 96/92/ЕО, свързан с постепенното отваряне на пазара.

               (3)

               Декларация № 8, приложена към Заключителния акт към Договора за присъединяване от 2003 г., призна освен това, че особената ситуация, свързана с преструктурирането на сектора на нефтения битум в Естония, ще изисква специални усилия до края на 2012 г.

               (4)

               Директива 96/92/ЕО бе заменена с Директива 2003/54/ЕО на Европейския парламент и на Съвета от 26 юни 2003 г. относно общите правила за вътрешния пазар на електроенергия и отменяща Директива 96/92/ЕО (4), която трябваше да бъде изпълнена до 1 юли 2004 г. и която имаше за последица ускоряване отварянето на пазара на електроенергия.

               (5)

               С писмо от 17 септември 2003 г. Естония отправи искане за неприлагане на член 21, параграф 1, буква б) от Директива 2003/54/ЕО по отношение на отварянето на пазара за небитови потребители до 31 декември 2012 г. В последващо писмо от 5 декември 2003 г. Естония посочи, че планира да постигне пълното отваряне на пазара, предвидено в член 21, параграф 1, буква в) от същата директива, до 31 декември 2015 г.

               (6)

               Искането на Естония се основава на надежден план за преструктуриране на сектора на нефтен битум, разчетен до 31 декември 2012 г.

               (7)

               Нефтеният битум е единственият реален местен енергиен ресурс в Естония, като местното производство съставлява близо 84 % от световното производство. 90 % от електричеството, произвеждано в Естония, е от това твърдо гориво. Следователно то е от голямо стратегическо значение за сигурността на доставките в Естония.

               (8)

               Предоставянето на допълнителна дерогация за периода 2009—2012 г. изглеждаше необходимо за гарантиране сигурността на инвестициите в електроцентрали и сигурността на доставките в Естония, позволявайки да бъдат решени сериозните екологични проблеми, породени от тези централи.

               (9)

               На 28 юни 2004 г. Съветът прие Директива 2004/85/ЕО за изменение на Директива 2003/54/ЕО на Европейския парламент и на Съвета по отношение на прилагането на някои разпоредби за Естония (5), която предостави исканата дерогация.

               (10)

               С решение от 28 ноември 2006 г. по дело C-413/04, Парламент с/у Съвет (6), Съдът на Европейските общности обяви за недействителна Директива 2004/85/ЕО в частта ѝ за предоставяне на Естония на дерогация от прилагането на член 21, параграф 1, букви б) и в) от Директива 2003/54/ЕО след 31 декември 2008 г. и наложи съответно задължение да осигури само частично отваряне на пазара, съставляващо 35 % от потреблението към 1 януари 2009 г., както и задължение да съобщава ежегодно праговете на потребление, разширяващи кръга на привилегированите крайни потребители.

               (11)

               Тази частична отмяна не бе основана на съображения, отнасящи се до материалните разпоредби на Директива 2004/85/ЕО, а се дължи на неправилния избор на правно основание.

               (12)

               Като се има предвид, че причините за предоставяне на Естония на дерогация от прилагането на член 21, параграф 1, букви б) и в) от Директива 2003/54/ЕО след 31 декември 2008 г. остават в сила, същата директива следва да бъде съответно изменена, със същия текст като този в Директива 2004/85/ЕО, но с правилното правно основание,

         ПРИЕХА НАСТОЯЩАТА ДИРЕКТИВА
   Член 1
   Член 26, параграф 3 от Директива 2003/54/ЕО се заменя със следното:

      „3.   На Естония се предоставя временна дерогация от прилагането на член 21, параграф 1, букви б) и в) до 31 декември 2012 г. Естония взема мерките, необходими за осигуряване отварянето на енергийния ѝ пазар. Това се осъществява постепенно в течение на референтния период с цел пълното отваряне на пазара до 1 януари 2013 г. На 1 януари 2009 г. отварянето на пазара обхваща поне 35 % от потреблението. Естония ежегодно съобщава на Комисията праговете на потребление, разширяващи кръга на привилегированите крайни потребители“.

   Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива до 23 януари 2008 г. Те незабавно ги съобщават на Комисията.
   Когато са приети от държавите-членки, тези мерки съдържат позоваване на настоящата директива или то се извършва при официалното им публикуване. Методът за позоваване се определя от държавите-членки.
   Член 3
   Настоящата директива влиза в сила в деня след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Страсбург на 15 януари 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  Становище от 24 октомври 2007 г. (все още непубликувано в Официален вестник).

      (2)  Становище на Европейския парламент от 29 ноември 2007 г. (все още непубликувано в Официален вестник) и Решение на Съвета от 17 декември 2007 г.

      (3)  ОВ L 27, 30.1.1997 г., стр. 20. Директива, отменена с Директива 2003/54/ЕО (ОВ L 176, 15.7.2003 г., стр. 37).

      (4)  ОВ L 176, 15.7.2003 г., стр. 37. Директива, последно изменена с Решение 2006/653/ЕО на Комисията (ОВ L 270, 29.9.2006 г., стр. 72).

      (5)  ОВ L 236, 7.7.2004 г., стр. 10.

      (6)  ECR [2006] I-11221.